Toni er en rigtig god og serviceminded vært. Vi ankom kl. 01:30 men det var ikke noget problem. Vi blev hjerteligt modtaget ved indkørslen til hans hus. Vi boede der en uge, og Toni var altid lige i nærheden - uden at være påtrængende - bare til rådighed. Han havde ofte tips og forslag til de ting vi havde planer om at se på øen.

Der er en fantastisk udsigt fra terrassen. Det fælles køkken fungerer fint. Vi havde værelse med eget toilet og bad, der var rent og pænt. Møblementet er ikke det nyeste, men funktionelt og med god skabsplads.

Byen er dejligt lille og med god atmosfære - ikke så turistet som "frygtet".

Vi vil på det varmeste anbefale Tonis Guest House til alle.

De bedste hilsner
Tove og Lars
Danmark